
Adevarul ascuns 71 de ani despre lovitura de stat din 23 August 1944. De ce a oprit 
Iuliu Maniu de la publicare un interviu istoric acordat de Corneliu Coposu 


Andreea Vilcovschi, 


Marele om politic Corneliu Coposu a acordat pe 20 august 1945 un interviu amplu pentru Associated Press in 
care a dezvaluit in detaliu culisele actiunii din 23 August 1944, care a condus la rasturnarea regimului dictatorial 
al maresalului Ion Antonescu. Articolul n-a mai aparut la vremea respectiva in presa din Romania deoarece 
liderul taranist luliu Maniu l-a oprit de la publicare. 


Istoricul salajan Marin Pop, cercetator stiintific in cadrul Muzeului Judetean de Istorie si Arta Zalau, a 
descoperit in baza de date a Consiliului National pentru Studierea Arhivelor Securitatii un document istoric 
legat de lovitura de stat din 23 august 1944. 


Este vorba despre un interviu acordat de Corneliu Coposu jurnalistei Margaret Tayer, corespondent al agentiei 
de stiri Associated Press. Discutia dintre cei doi a avut loc pe 20 august 1945, la aproape un an de la 
evenimentele care au condus la arestarea maresalului lon Antonescu. 


Corneliu Coposu relateaza in detaliu cum a decurs conspiratia gandita inca din anul 1941 de liderul Partidului 
National Taranesc, luliu Maniu, pentru rasturnarea regimului dictatorial condus de maresal. Teoretic, articolul 
era programat sa apara pe data de 23 august 1945 in ziarul ,,Dreptatea", oficiosul PNT. 


Cu toate acestea, Maniu a interzis publicarea articolului in ultimul moment, liderul taranist considerand ca „nu 
este momentul sa se analizeze, in presa, fazele si culisele loviturii de Stat". 


In august 1945, la conducerea Romaniei se afla guvernul comunist condus de Petru Groza. Guvernul Groza 
fusese impus cu forta de sovietici pe data de 6 martie 1945, la scurt timp dupa Conferinta de la Ialta, unde un 
acord secret semnat intre liderii SUA, Marea Britanie si Uniunea Sovietica avea sa condamne Romania la 
comunism pentru urmatorii 45 de ani. In plus, in august 1945 suveranul Mihai I tocmai intrase in greva regala, 
declansata de refuzul lui Petru Groza de a demisiona la cererea regelui, fapt au pie in istoria monarhiei 
romane. Istoricul Marin Pop FOTO Adevarul 


In acest context, comunistii desfasurau o campanie ampla de 
mistificare a adevarului istoric referitor la lovitura de stat din 23 
august 1944, iar interviul lui Coposu era menit sa contracareze 
dezinformarea oficiala. 


,Comunistii au confiscat evenimentul, atribuindu-si toate 
meritele loviturii de stat. De altfel, dupa preluarea puterii in stat, 
regimul comunist a declarat 23 august Ziua Nationala a 
Romaniei. Spre sfarsitul regimului comunist, Nicolae Ceausescu 
a transformat titulatura evenimentului in <<revolutia de eliberare 
sociala si nationala, antifascista si antiimperialista>>, toti romanii 
fiind obligati sa participe la defilari si manifestari pe stadioane, in 
cadrul carora era aniversata, de fapt, familia Ceausescu, si nu evenimentul propriu-zis", explica istoricul Marin 
Pop. Nu exista informatii care sa indice ca articolul a fost publicat la vremea respectiva de catre Associated 
Press. 


Interviul va fi publicat in volumul ,,Corneliu Coposu sub lupa Securitatii", coordonat de istoricul Marin Pop, la 
Editura ALL din Bucuresti. Cartea va fi publicata ca urmare a castigarii de catre istoricul salajan a primei editii 
a concursului de manuscrise din perioada comuniste, organizat in februarie 2016 de Institutul de Investigare a 
Crimelor Comunismului si Memoria Exilului Romanesc. 


Redam mai jos, integral, interviul acordat pe 20 august 1945 de catre Corneliu Coposu: 


„Inceputul actiunii pregatitoare este situat in aprilie 1941" 

Associated Press: Rasturnarea de la 23 august 1944 care se aniverseaza acum intr-o atmosfera destul de 
incordata, a fost evenimentul crucial care a determinat prabusirea dictaturii si incetarea Razboiului 
nepopular in care Romania era angajata de catre factori politici nereprezentativi care au actionat 
impotriva opiniei publice. Presa romana a publicat diferite relatari, declaratii, interviuri si comentarii de 
tot felul pe marginea acestui eveniment. De curand s-a lansat in cercurile de stanga o formula noua 
botezata ca insurectia armata. In calitatea dumneavoastra de secretar politic si colaborator apropiat al 
Presedintelui Maniu care ati facut parte din conspiratia de la august 1944 si ati fost prezent la toate 
etapele de pregatire si realizare, va rugam sa ne precizati care este dupa opinia dvs. definitia 
evenimentului. 


Corneliu Coposu: Actul de la 23 august 1944 nu a fost o insurectie armata, ci o lovitura de stat care a fost 
pregatita de multa vreme de catre o conspiratie restransa ca numar si executata prin surprindere, fara forta 
militara. Actiunea intreprinsa s-a bucurat de acordul desavarsit al majoritatii covarsitoare a poporului roman 
care a fost in mod consecvent, antidictatorial, anti-antonescian si antihitlerist. Poporul roman a fost cu totul 
favorabil incetarii razboiului in Est si desprinderii din Axa, precum si dornic sa restaureze institutiile 
democratice calcate in picioare insa nu masele insurgente au realizat rasturnarea ci un grup de conspiratori 
luminati, in colaborare cu Palatul. 

Opinia publica din strainatate care nu a avut posibilitatea sa cunoasca culisele politice, activitatea 
conspirativa si actiunile discrete care au stat la baza succesului remarcabil al opozitiei care milita pentru 
ALIATI este dornica sa cunoasca amanunte legate de pregatirea loviturii. Cand situati d-voastra 
inceputul actiunii pregatitoaren 

Inceputul actiunii pregatitoare este situata in primavara anului 1941 (aprilie), cand se conturase clar perspectiva 
intrarii Romaniei in razboi, alaturi de Axa. Relatiile Romaniei cu Aliatii ei firesti (Anglia, Franta, Statele Unite 
si Uniunea Sovietica) urmau sa fie rupte, iar tara aluneca pe povarnisul dependentei totale fata de Germania. 
Dictatura militara instaurata de Antonescu (in sucesiunea dictaturii legionare si a celei regale) impingea tara la 
razboi contra Uniunii Sovietice, impotriva dorintei populatiei (lipsite de posibilitati de manifestare). 


Fata de razboiul din perspectiva, dl. Maniu avea urmatoarea opinie: Basarabia si Bucovina de Nord (ocupate 
abuziv de Uniunea Sovietica in anul precedent) sunt teritorii romanesti. In conformitate cu principiile stabilite 
de Aliati (Casablanca, Atlantic) la care au aderat si sovieticii, niciunul din aliati, nu puteau sa intreprinda 
ocuparea unor teritorii straine, ci trebuia sa respecte fronturile din 1938 (care inglobau Basarabia si Bucovina de 
Nord). In cazul cand armata germana pornea razboiul din Est, Romania era indreptatita sa-si reocupe teritoriile 
rapite, pana la vechile frontiere, fara sa depaseasca acele frontiere. 

Iuliu Maniu si Corneliu Coposu au fost printre coordonatorii conspiratiei pentru rasturnarea regimului 
Antonescu DESEN Vali Ivan 


DI. Iuliu Maniu a stabilit, inca din ultima faza a dictaturii regale, o intelegere ferma cu dl. Dinu Bratianu, pentru 
a intreprinde (partidul national taranesc si partidul liberal ramas credincios Bratienilor) actiuni comune, 
impotriva dictaturii, pentru restaurarea constitutiei nesocotite, a concepțiilor democratice calcate in picioare si a 
regimului parlamentar, pe plan intern si actiuni comune pentru salvarea independentei si suveranitatii nationale, 
pentru salvarea integritatii teritoriale si respectarea orientarii politicei externe traditionale si a vechilor aliante, - 
pe plan extern. In timpul guvernarii legionare si mai apoi militare, aceasta intelegere s-a mentinut si s-a 
manifestat prin consultari reciproce, actiuni paralele sau commune, in toate problemele de interes major. 


In ajunul sarbatoririi Pastelui 1941, Dl. Dinu Bratianu (n.r. - foto jos) in numele partidului liberal, a investit 
(prin declaratie verbala solemna) pe dl. Maniu, sa actioneze in interesul superior al Natiunii si in numele 
partidului liberal: DI Maniu a solicitat (ca reprezentat al opozitiei unite - P.N.T. si P.N.L.) o intrevedere comuna 
cu cei doi reprezentanti diplomatici ai guvernelor englez si American la Bucuresti (dupa ce tratase cu acestia 
separate, in trei, respective doua întrevederi). Conferinta a avut loc in 27 aprilie 1941 la sediul legatiei britanice, 
cu participarea dlui Maniu, a d-lui Reginald Hoare si a d-lui Gunther. Cu acest prilej s-au tability toate masurile 
ce urmau sa fie luate dupa intreruperea relatiilor diplomatice cu Anglia si U.S.A. 

Astfel: Constituirea a doua grupuri de legatura, intre „opozitia unita" din Romania si o reprezentata autorizata a 
guvernului englez; aceste grupuri urmau sa fie inzestrate cu mijloace sigure si moderne de comunicare (emisie- 
receptie) si cu baza materiala de activitate, precum si cu cifru. Pentru acoperirea cheltuielilor legate de actiune s- 
a afectat disponibilul Soc. ,,Unirea" de Petrol. 


S-au luat toate masurile destinate reinodariii legaturilor, in cazul cand retelele ar deveni indisponibile (trimiterea 
de oameni instruiti si inzestrati cu material adecvat, direct din Anglia). Cu acest prilej Dl. Maniu a cerut celor 
doua guverne: sa asigure anularea arbitrajului de la Viena si retrocedarea Transilvaniei de Nord; sa asigure 
dreptul Romaniei la frontierele din 1938 (Basarabia, Bucovina de Nord 
si Cadrilaterul dobrogean); sa considere „opozitia unita" drept 
reprezentant legitim al Romaniei; sa nu recunoasca guvernul 
Antonescu, instalat la conducere in mod neconstitutional si sa considere 
caducei toate actele sale. Raspunsul guvernului englez si amrican urma 
sa fie comunicat de catre reprezentantii diplomatici, dupa contactarea 
acestor guverne. - Raspunsul a sosit dupa o saptamana si a fost adus la 
cunostinta D-lui Maniu de catre respectivii ministri plenipotentiari, 
printr-o nota verbala cu urmatorul cuprins: Guvernul Statelor Unite este 
de acord deplin ca toate masurile avizate de guvernul Marii Britanii si 
se considera angajat in toate aceste masuri. 


Guvernul britanic da asigurari categorice ca nu va recunoaste niciodata 
arbitrajul germano-italian de la Viena si urmarile lui si considera 
Transilvania atribuita Ungariei drept teritoriu romanesc apartinand 
Romaniei; in ce priveste frontiera romano-sovietica este favorabil temei 
romanesti, insa nu poate contracta nici un angajament, solutionarea 
problemei fiind in functie de comportarea Romaniei si tratatele dintre 
Aliată; in ce priveste reglementarea intervenita prin acordul incheiat la 
Craiova cu Bulgaria, socoteste inoportuna orice imixtiune, acest diferent fiind reglementabil numai intre cele 
doua tari. In ce priveste guvernul Antonescu, opinia publica romaneasca este cea care trebuie sa ateste prin 
actiuni deschise nelegimitatea lui. Guvernul este dispus sa considere „opozitia unita" drept reprezentant legitim 
al natiunii romane si sa colaboreze cu ea, sustinand in masura posibilului activitatea ei si dandu-i tot concursul, 
ca raspuns la toate solicitarile ei. 


Guvernul pune la dispozitia „opozitiei unite" mijloace de comunicare si propaganda si va asigura permanenta 
legaturii stabilite. (S-au pus la dispozitie: doua aparate de emisie, 5 de receptie, fonduri). Dl. Maniu a construit, 
ca urmare Grupul Rica Georgescu (ing. Popescu, Iaroslavici, Beza, etc.) si Grupul Visa (Radocea, etc.) cel 
dintai din persoane apolitice, iar cel de al doilea din aderenti P.N.T. In subsidiar s-au organizat grupurile de 
legatura ing. Ciupercescu, Campeanu (Dir. Gen. C.P.R.) Simsa si Pasatoia-Badescu (de agitatie si propaganda). 
Pentru ipoteza descoperirii grupurilor s-a stabilit ca ,,in extremis" la legatiile Elvetiei (Rene de Weck) Turciei 
(Suphi Tanriower) si Suediei (Gerster). 


Dupa caderea grupurilor Georgescu-Visa, englezii, la cererea D-lui Maniu, au trimis echipa de Chastelein- 
Poster-Metianu, esuata si apoi echipa Doran-Turcan (parasutata in teritoriul controlat de Mihailovici si 
strecurata peste Dunare in tara). 


Prin aceste grupuri de legatura s-au transmis relatari cu caracter politic, s-au primit informatii legate de 
evenimentele de razboiu si de tratativele diplomatice pana la 23 August 1944. Dupa arestarea gruparilor Rica 
Georgescu-Visa (descoperita de Gestapo printr-o agenta dubla) Turcanu a transmis (pe cifrul sanjant al marinei 
britanice) pana in ajunul armistitiului 105 telegrame. Prin aceste telegrame s-a intocmit preambul de la Cairo (de 
care nu s-a tinut seama in Septembrie 1944 la Moscova) al tratatului de armistitiu. Asupra acestui capitol am 
prezentat un raport detaliat, aparut in presa, in cadrul sedintei Comitetului Central al Partidului National 
Taranesc. 


Care era tinta preparativelor facute i 

Obiectul actiunii conspirative a fost, initial, (1941-1942) nerecunoasterea arbitrajului de la Viena, rasturnarea 
guvernului militar al lui Antonescu la momentul oportun; iesirea Romaniei din Axa; incetarea neintarziata a 
razboiului din Est. Incepand cu anul 1942, obiectivul se contureaza in: incheierea armistitiului cu Aliatii, in cele 
mai bune conditii; iesirea Romaniei din Axa, eliberarea tarii de ocupatia hitlerista si alaturarea ei la Natiunile 
Aliate; restabilirea independentei si suveranitatii nationale; inlaturarea guvernului de dictatura; intronarea unui 
regim democratic si restabilirea libertatilor civice; realizarea pacii. 


Rasturnarea de la 23 August 1944, s-a facut, fara indoiala in asentimentul unanim al poporului roman. 
Desigur ca masurile de prudenta, impuse de prezenta Nemtilor in tara, de supraveghierea atenta a 
Sigurantei Statului si de activitatea intensa a serviciilor de informatie ale Maresalului Antonescu si ale 
Gestapo-ului german, au determinat o limitare a publicitatiii legate de preparative si o discretie totala in 
ce priveste activitatea conspirativa. In consecinta numarul celor initiati era foarte redus. Marele public, 
care ignora proportiile juste ale antecedentelor, ar dori sa stie cum a pornit si cum s-a extins actiuneai 
Actiunea s-a extins dupa cum urmeaza: initial P.N.T. si P.N.L.; incepand cu 1943 si P.S.D.; de la 20 iunie 1944 
si P.C.R., - ca formatiuni politice reprezentative. In actiune au fost antrenati: de la sfarsitul anului 1942, M.S. 
Regele si anturajul sau (prin straduintele lui Grigore Niculescu Buzesti); grupul Buzesti din Ministerul 
Afacerilor Externe (de la inceput, adica din anul 1941); prin 
sondaje si actiuni individuale de convingere, (purtate cu 
discretie prin intermediari apropiati respectivilor, sau prin 
convorbiri directe, purtate de DI. Maniu, cu Dnii. Sanatescu, 
Buzesti, Gen. Niculescu) au fost antrenati din comanda 
unitatilor si Statul Major; au fost apoi atasati grupului de 
conspiratori si simpatizanti (neangajati politiceste) dintre 
devotatii Natiunilor Aliate (functionari, industriasi) si mai 
multe persoane de incredere din Ministere, Siguranta Statului, 
S.S.L; apoi un grup de legionari (neimplicati in crime si 
abuzuri, desprinsi din punct de vedere ideologic de Sima). 
Marea masa a opiniei publice era categoric ostila nemtilor si 
adversara, in marea ei majoritate, lui Antonescu si practicelor 
lui. Aceasta masa constituia un piedestal potential pe care se 
putea conta, in momentul declansarii actiunii. 


Intrucat s-au inregistrat controverse privind initierea si 
conducerea actiunii, care este opinia Dvoastre, privind 
aceasta chestiune controversata i 

Actiunea conspirativa a fost pusa sub auspiciile M. Sale 
Regelui, in numele caruia se desfasura tentativa. Initiativa si dirijarea conspiratiei a apartinut Dlui Maniu. 
Coordonatorul si centralizatorul intregii activitati a fost dl. Grigore Niculescu-Buzesti (n.r. - foto sus). El a fost 
cel care, convins de dl. Maniu, a imbratisat ideia din anul 1942 (cand inca nu facea parte din P.N.T.). DI. Maniu 
l-a cunoscut in casa printului Stirbey. (DI. Buzesti fiind prietenul si in cele din urma sotul fiicei D-lui Stirbey - 
divortata de Hiot). DI. Maniu avea pentru dl. Buzesti o consideratie deosebita si o apreciere iesita din comun, 
socotindu-l foarte serios, tenace, inteligent si bine documentat si ii rezerva misiuni viitoare de mare insemnatate. 
La randul sau dl. Buzesti manifesta fata de dl. Maniu un devotament vecin cu adoratia, o fidelitate totala si o 
admiratie fara egal. Incepand cu anul 1942, dl. Buzesti (care avea calitatea de Director al Cifrului in Ministerul 
de Externe, mai tarziu consilier) l-a tinut pe dl. Maniu la curent cu toate informatiile receptionate la Minister, 
privind evolutia situatiei politice internationale, mersul razboiului, atmosfera din tarile neutre si ,,Aliate", 
precum si cu raporturile dintre Nemti si guvernul Antonescu. (De multe ori dl. Buzesti il consulta pe dl. Maniu 
daca este sau nu cazul sa aduca la cunostinta guvernului). 


(Ica si Gen. Antonescu) - anumite rapoarte, informatii, comentarii, si pe care le descifra din corespondenta 
diplomatica a Ministerului. De asemenea, in mod discret, transmitea, din partea D-lui Maniu, prin curieri si 
valize diplomatice, anumite indicatii si instructiuni destinate personalului diplomatic roman din strainatate, 
devotat actiunii d-lui Maniu, si chiar romanilor neincadrati in Ministerul de Externe, care se gaseau expatriati in 
tarile neutre. Dupa ce prin persuasiunea d-lui Buzesti, M.S. Regele (si anturajul sau) a fost determinat sa 
imbratiseze (cu toata discretia impusa de ,,panda" lui Antonescu si presiunea germana), teza d-lui Maniu, tot dl. 
Buzesti a fost cel care a mijlocit intalnirile secrete dintre M.S. Regele si dl. Maniu (incepand cu anul 1942) si 
mai apoi, intalnirile dintre Suveran si dl. Patrascanu. DI. Buzesti a fost prezent la toate intalnirile, discutiile, 
negocierile, tratativele impuse de situatie, cu partidele istorice, cu social-democratii, cu comunistii, cu militarii. 
Toate discutiile, propunerile erau comunicate d- 
lui Maniu, care aviza. (Inclusiv masura luata in 
ziua de 23 August 1944, orele 14, de arestare a 
Maresalului si a colaboratorilor lui - (cu putere 
de a opune rezistenta), s-a decis dupa ce dl. 
Buzesti a obtinut asentimentul D-lui Maniu 
pentru arestare). Asupra rolului jucat de DI. 
Buzesti este lamuritor comunicatul publicat de 
acesta in septembrie 1944 si aparut in presa, (in 
urma unor interview-uri al unor participanti la 
conspiratie si al unor comentariii contradictorii 
privitoare la lovitura de stat) in care isi afirma 
rolul de coordonator si centralizator al actiunii - 
fara a fi fost deszis de cineva. 
In ce priveste pozitia Dlui Iuliu Maniu (n.r. - 
foto stanga), in initierea, conducerea si 
realizarea rasturnarii de la 23 August 1944, 
literatura politica subiectiva ulterioara, 
(beneficiind de monopolul difuzarii si de 
maniera dictatoriala de a interzice orice 
manifestare a neconformistilor, lipsindu-i pe 
acestia nu numai de posibilitatea de a-si etala 
punctul de vedere dar chiar si de libertate) - a 
elaborat, succesiv, mai multe variante, lipsite de 
. temei si chiar de seriozitate. Conform cu aceste 
versiuni apocrife: DI. Maniu s-ar fi opus 
rasturnarii de la 23 August 1944; DI. Maniu s-ar 
fi opus construirii unui front comun de eliberare 
nationala; DI. Maniu ar fi colaborat cu 
Antonescu, chiar si cu Nemtii si alte asemenea 
fantezii. Dupa ce, initial, Partidul Comunist Roman, prin manifeste si publicitate, s-a straduit sa marcheze si 
prezenta lui, la organizarea si realizarea rasturnarii de la 23 August 1944, cu trecerea timpului a inceput sa 
revendice actul: ca ar fi fost initiat, condus si realizat de Partidul Comunist; ca acest partid ar avea meritul 
infiintarii coalitiei; ca celelalte formatii ar fi prestat o colaborare subsidiara, fortuita, de ultim moment, etc. 
Pentru a invedera lipsa de temei si seriozitate, a acestor teze, este suficient sa se precizeze ca: dupa insasi 
afirmatiile unanime ale sustinatorilor acestor teze, P.C.R. a fost de acord, a staruit si a emis chiar ,,ultimatum- 
uri" dlui Maniu sa accepte presedintia guvernului de la 23 August 1944, (or, nu soliciti unui adversar al actiunii 
acest lucru!). Apoi: din intreg P.C.R., DI. Lucretiu Patrascanu, primul, a luat cunostinta de arestarea lui 
Antonescu in ziua de 23 August 1944, la orele 20, iar prietenii Dlui. Patrascanu au fost ulterior informati (DI. 
Bodnaras si ceilalti sau chiar unii din ceilalti fruntasi comunisti). Cert este ca Dnii. Gheorghiu Dej, Groza, 

Maurer, ca sa nu-1 mentionam decat pe acestia, au fost informati prin comunicatul de la radio. S-au facut si alte 
afirmatii, care abutizau la concluzia ca rasturnarea de la 23 August 1944 ar fi meritul exclusiv al P.C.R. Astfel 
intr-un interview publicat in „Romania Libera" la aniversarea unui an de la lovitura de stat, dl. Patrascanu a 
declarat ca textul proclamatiei difuzate in seara de 23 august 1944, ar fi fost redactat de dansul, in iunie 1944, 
intr-o noapte, in plin bombardament, deodata cu decretele de amnistie si gratiere. Realitatea e ca proclamatia a 
scris-o Dl. Gr. Niculescu-Buzesti in ziua de 23 August 1944, intre orele 18-19, la Palat. La aparitia interviului 
DI. Buzesti a vroit sa desminta declaratia prin presa, insa a fost oprit de DI. Maniu. S-a mai afirmat, in presa si 
in brosurile publicate ulterior ca obiectivul vizat de P.C.R. (adica reprezentantii lui) nu ar fi fost de acord cu un 
armistitiu realizat de Antonescu, nici cu ultimele incercari facute pentru a-l determina pe Maresal sa faca 
neintarziat armistitiul. Inexact! In ce priveste realizarea unui armistitiu, prin Antonescu, acordul era unanim. In 
acest senz, toate demersurile facute (inclusiv trimiterea Dlui. George Bratianu si a Dlui. Mihalache la Maresal in 
dimineata de 23 August), se bucura de acordul si sprijinul Palatului si a tuturor formatiunilor politice din 
conspiratie. 

Ceea ce acopera in parte, adevarul - in ce priveste atitudinea Dlui. Maniu fata de P.C.R. si activitatea lui anti- 
hitlerista, este: reticenta Dlui. Maniu de a incheia cu P.C.R. un acord fara conditii. 

DI. Maniu cerea P.C.R. (prin delegatii trimisi de acesta) sa afirme deschis dreptul Romaniei asupra Basarabiei si 
Bucovinei de Nord si sa se angajeze, ca alaturi de ceilalti militanti anti-hitleristi, sa depuna staruinte pentru 
recunoasterea de catre Uniunea Sovietica a acestui drept (si in ultima faza, tragica pentru Romania, cel putin ca 
problema Basarabiei si Bucovinei de Nord sa fie trecute sub tacere, adica opozitia sa nu fie obligata sa 
recunoasca prin armistitiu, ocuparea Basarabiei si a Bucovinei de Nord). 

Deasemenia este adevarat ca DI. Maniu a refuzat sa accepte intrarea in coalitia democratica, a diferitelor 
formatii pe care le socotea: fie nedemne de a se numara printre factorii reprezentativi ai opiniei publice 
(Tatarascu, Raducanu, Ralea) - datorita colaborarii compromitatoare a acestora cu dictatura regala, - fie lipsite 
de forta politica concludenta (Frontul Plugarilor, Madosz, Uniunea Patriotilor „Apararea Patriotica"). 

Va rugam sa ne relatati cateva elemente, privind actiunea pregatitoare: 

Pentru realizarea obiectivului capital urmarit: iesirea Romaniei din Axa si din alianta militara hitlerista si 
rasturnarea dictaturii, - in cei trei ani care s-au scurs de la intrarea Romaniei in razboi, s-au intreprins o serie de 
actiuni guvernate de oportunitatea momentului. 

S-a protestat impotriva activitatii guvernului, impotriva continuarii razboiului, impotriva infeudarii economiei 
romanesti la interesele Germaniei: s-au trimis memorii conducatorilor Italiei si Germaniei, impotriva 
consecintelor arbitrajului de la Viena; s-a desfasurat o actiune propagandistica orala, impotriva fascismului si a 
ocupatiei germane. 

S-a procedat sistematic la erodarea prestigiului guvernului dictatorial si sabotarea colaborarii romano-germane. 
Pe plan extern s-a incercat stabilirea prin intermediari, a unor relatii amiabile cu Guvernul Sovietic; s-au 
mentinut in permanenta legaturile de informatie si consultare cu guvernul englez. S-au facut nenumarate sondaje 
privind perspectiva armistitiului. 

S-a obtinut aprobarea pentru negocieri oficioase intre delegatii „Opozitiei Unite" din Romania si o delegatie 
investita cu depline puteri a ,,Aliatilor" aflata la Cairo. A fost trimis cu plenipotenta DI. Barbu Stirbey si apoi 
DI. Visoianu, pentru negocierea armistitiului (al carui preambul a fost intocmit in intregime). Cu ocazia 
diferitelor intruniri cu caracter privat (singurele posibile la acea epoca) ca evenimente familiale (botezuri, nunti, 
inmormantari), conferinte literare, beletristici, expozitii, s-au desfasurat, in mod tacit o propaganda de dezavuare 
a razboiului si a „aliantei romano-germane", intretinandu-se increderea in victoria aliata. 


(Ex.: cu ocazia dezvelirii monumentului ridicat din initiativa unui grup de ardeleni democrati (fara deosebire de 
orientare politica) la mormantul lui George Cosbuc (1944 inceputul anului) DI. Ghita Pop, secretar general al 


P.N.T. a rostit o alocutiune deosebit de curajoasa, acuzandu-l pe Antonescu de macelarirea tineretului roman 
intr-un raaboi antipopular iremediabil pierdut si somandu-l sa inceteze imediat razboiul, retragand Romania din 
sistemul nefast de aliante, care i-au cauzat catastrofa. (Cuvantarea rostita la cimitirul Bellu in fata unei asistente 
compuse din circa doua mii de persoane, nu a avut alta consecinta decat o chemare la Siguranta, a 
organizatorilor). 

Pe plan extern: s-au dat asigurari guvernelor aliate (englez, american, sovietic) privitor la devotamentul opiniei 
publice romanesti pentru cauza aliata si la caracterul anti-hitlerist al „opozitiei unite"; s-a transmis guvernului 
sovietic intentiile de colaborare amicala ale ,,opozitiei"; s-a confirmat orientarea democratica si ideologia 
partidelor din „opozitia - unita”. In strainatate, activau conform indicatiilor Dlui. Maniu, pe langa guvernul 
englez, Domnii Dr. Cornel Bianu si Pavel Pavel, Victor Cornea, Dimitrie Dimancescu, George Beza, C. 
Virgolici, I. Opris, S. Nenitescu, Petre Vulpescu, Misu Solomon, Henri Marzcus, Liviu Artemie, G. Barer, Edik 
Saraga, Riva Lehrner, Otto Schaffer, precum si numerosi diplomati romani, care refuzasera colaborarea cu 
guvernul Antonescu si cu Nemtii, in frunte cu Dnii Citta Davilla, Dianu, Brutus Coste. La acestia se adaugau 
diplomati din serviciul activ, care colaborau discret cu grupul Buzesti din Ministerul Afacerilor Externe. 


Acesti romani, respectand directivele transmise (de obicei prin curieri romani, diplomatici trimisi in tarile neutre 
de DI. Maniu, desfasurau fie o activitate dirijata de comandamentele militare aliate, fie propaganda pe langa 
oficialitatile si mediul in care traiau, in favoarea tezelor romanesti. 

In interesul cauzei, DI. Iuliu Maniu a purtat corespondenta fructuoasa cu Dl. presedinte Eduard Benes, care, la 
solicitarea Dlui. Maniu a tratat direct cu generalisimul (atunci maresal) Stalin, obtinerea unor conditii favorabile 
pentru Romania, condamnata principial, prin hotararea Marilor Aliati sa suporte clauza ,,capitularii fara 
conditii”. 

Deasemenia a facut interventii la DI. Winston Churchill, seful guvernului britanic, precum si la numerosi 
fruntasi ai politicii engleze si americane, prin mijloacele limitate de corespondenta secreta, care 11 stateau la 
indemana. 

A tinut permanenta legatura cu ministri plenipotentiari ai tarilor neutre, aflati la Bucuresti. 

In ce priveste activitatea desfasurata in tara, memoriile de protest trimise guvernului, de Dl. Maniu in cursul 
razboiului sunt edificatoare. 

DI. Maniu a facut deasemenia diferite demersuri adresate 
guvernului, in interesul unor antifascisti persecutati sau 
condamnati, in favorul evreilor terorizati prin aplicarea 
legiuirilor antisemite. 

Pe plan politic DI. Maniu a intrat in legatura cu Palatul si a 
avut nenumarate intalniri clandestine cu M. Sa Regele si 
anturajul sau precum si doua intrevederi cu M.Sa Regina 
Mama. 

In cadrul actiunii intreprinse, si anume in perspectiva 
aplicarii solutiei a doua (rasturnarea guvernului prin forta) 

| DI. Maniu a tratat personal cu un mare numar de ofiteri 
“superiori, pentru a se asigura de concursul lor. Intre acestia, 
Dnii. Generali Constantin Sanatescu, C. Niculescu, M. 
Racovita, Aurel Aldea, Ion Liteanu, Iosif Teodorescu, Anton 
din jandarmerie, Gen. Dr. Marinescu, Dnii. Colonei Stefan 
Niculescu, Damaceanu si Selescu, precum si Dnii. Amiralul 
Gheorghiu, Amiralul Macelaru, comadorul Mocanu din 
marina si general Ermil Gheorghiu, comandor Abren din 
aviatie. Pentru mentinerea legaturilor permanente cu 
militarii, au fost desemnati Aurel Leucutia si Corneliu 
Coposu. 

Contactul cu partidele politice a fost asigurat: cu liberalii, 


prin Ion Hudita si Virgil Solomon, cu socialistii prin Em. Socor si Gr. Graur, cu comunistii (in primavara anului 
1944), prin I. Hudita, Aurel Dobrescu, C. Coposu, L. Venetu, M. Rautu, Gh. Zane, I. Stoichitia, I. Teodorescu. 
Pentru desfasurarea unei stranse colaborari cu coalitia din „opozitia unita" DI. Maniu avea intalniri aproape 
saptamanale, cu DI. Dinu Bratianu, in casa caruia a avut convorbiri cu fruntasii liberali (Dnii. George Bratianu, 
Bebe Bratianu, Zamfirescu, Vilsanescu, S. Nicolau, etc.) 

Dintre socialisti a discutat, in mai multe randuri, cu Dnii. Titel Petrescu, Voitec, Flueras, Jumanca (care il vizita 
pe DI. Maniu foarte frecvent), Serban Voinea, Dr. Schineanu, Adrian Dimitriu. 

Dintre comunisti, intretinea legaturi vechi (dinainte de 1940) cu Dnii. Patrascanu, Ilie Cristea, Iustin Porutiu, 
N.D. Cocea, Constantinescu-lasi, B. Silber, iar in timpul razboiului, pe langa acestia a primit pe Dnii. Magheru, 
Bigu, Ing. Ceausu (Bodnaras), Agiu, Pirvulescu, Edith Marcovici, Rupeniam, colonel Precup. De asemenea a 
contactat, prin intermediari, pe Dnii. Foris, Marquilies, Maurer. 

Discutiile de amanunt erau lasate in grija Dlui. Gr. Niculescu Buzesti, care a fost prezent la toate actiunile, fie ca 
era vorba de demersuri comune, fie ca se trata bilateral cu anumite formatiii sau organizatii politice ori militare. 
Din Ministerul Afacerilor Externe, Dl. Maniu a avut contact personal cu Dnii. Davidescu, Stoica, Niculescu- 
Buzesti, Radulescu Pogoneanu, Camil Demetrescu, FI. Roiu, Oprisan, Petala. 

Actiunea pentru 23 August 1944 a fost ferm sustinuta din afara partidelor de Printul Stirbey si de Dnii. Sabin 
Manuila, Stefan-Mosorel, Ilie Papadache, Ciupercescu (ing. C.F.R.), Rica Georgescu, Ing. Popovici, Const. 
Visoianu, general Radescu. 

Cu unii dintre fruntasii atrasi in conspiratie (cu stirea dar fara asentimentul Dlui. Maniu) ca Gen. Mihail, Gen. 
Dombrowski, Gen. Potopeanu), DI. Maniu a refuzat sa ia contact personal, cand i s-a cerut aceasta de catre 
Palat. 

In afara celor enumerati mai sus succint (din memorie si insemnari sumare) numarul celor care au actionat 
pentru reusita rasturnarii de la 23 August 1944 este mare. Mentiunile de nume sunt facute dupa o ierarhie 
(subiectiva) determinata de aportul pe care l-au adus (conform unor constatari personale) si datorita intalnirii lor 
in diferitele etape ale actiunii. Trebuie mentionat si aportul pe care l-a avut tineretul national taranesc condus de 
DI. E. Ghilezan, tineretul comunist, cadrele didactice universitare. (Cu unii profesori DI. Maniu a avut intalniri 
si discutii de colaborare. (Dnii. Danielopolu, N.G. Lupu, Grigore Popa, Parhon, Al. Rosetti, Moisil). 

Ce reprezinta, in concret, cele doua solutii preconizate pentru iesirea din impas | 

Cele doua solutii. In anii 1941-1942 s-au discutat diferite modalitati pentru realizarea obiectivelor propuse. S-a 
examinat posibilitatea de a instaura in Romania un guvern de personalitati considerate ca prietene ale 
Germaniei, Antonescu ramanand in continuare comandantul armatei. Se viza persoana dlui. George Bratianu, 
despre care se stia ca se bucura de aprecierea nemtilor. S-a ventilat apoi numele Dlui. Gigurtu, care era socotit 
in masura sa obtina agrementul Germaniei. La acest tip de formule s-a renuntat la sfarsitul anului 1942. 


Incepand cu anul 1943 singurele solutii posibile si realizabile au fost socotite (in cercurile Palatului Ministerului 
de Externe si ale fruntasilor „opozitiei unite": 1). Incheierea armistitiului de catre Antonescu. 2). Incheierea 
armistitiului fara si prin rasturnarea violenta a lui Antonescu. Trebuie mentionata aici ideia, venita din cercurile 
Palatului, in primavara anului 1944 (dupa plecarea Dlui. Visoianu la Cairo), ca M. Sa Regele cu un grup de 
oameni politici democrati, sa plece clandestin din tara, sa aterizeze (dupa o prelabila intelegere) in liniile 
sovietice, de unde sa emita o proclamatie catre Natiune si sa infirme legitimitatea guvernului Antonescu. La 
aceasta idee s-a renuntat imediat, fiind considerata ineficace, inoportuna si generatoare de complicatii pentru 
tara. Deasemenia s-a discutat parasutarea (anuntata in prealabil) a Dlui. General Aurel Aldea, in spatele 
frontului cu mandat de la M.Sa Regele si Blocul National Democratic, pentru semnarea armistitiului. Ideia a 
intrunit acordul, insa inaintarea vertiginoasa a trupelor sovietice, dupa prabusirea frontului la Uman, a facut 
imposibila realizarea ei. 

M. Sa Regele, fruntasii politici avizati, formatiunile constituite in B.N.D. (dupa 20 iunie 1944) au fost de acord 
cu cele doua solutii si cu constatarea ca ,,tertio non datur”. 

Solutia I. avea toate sansele de reusita. Antonescu avea autoritate si prestigiu in armata; cunostea potentialul 
militar roman si german, amplasamentul trupelor, fortelor de care dispun germanii in tara si in vecinatatea 
frontierelor, fortele pe care le-ar putea antrena impotriva Romaniei. Motivarea iesirii Romaniei din alianta 


militara era suficienta: Nemtii nu-si respectasera angajamentul contractat fata de Antonescu, retrasesera flota 6 
aeriana si corpul 4 motorizat, destinate sa apere Nistrul, spre frontul de nord. 

Antonescu, in calitate de militar, acoperit politiceste de B.N.D. ar fi putut realiza armistitiul cu maximum de 
sanse de reusita. (Acesta este motivul pentru care s-a insistat in acest scop). 

Solutia a II-a. era conceputa destul de romantic. In cazul refuzului net al lui Antonescu de „a-si calca 
angajamentele luate fata de Nemti" si de „a-si expune onoarea militara", trebuia procedat la arestarea lui (si a 
catorva capetenii cu posibilitate de rezistenta) si inlocuirea guvernului sau cu un guvern democratic, care urma 
sa retraga tara din alianta politica si militara incheiata cu Nemtii si sa incheie armistitiul. 


Greutatea realizarii acestei solutii consta in faptul ca nu se asigura concurs militar aliat (asa cum se preconizase 
la inceputul discutiilor de la Cairo) - deoarece din ultimele telegrame schimbate la Cairo rezulta ca aliatii nu pot 
trimite trupe parasutate (cum cerea Maniu) pentru a se asigura reusita loviturii. ,,Conspiratia" nu dispunea in 
Capitala de forte militare care ar fi putut sa spirijineasca rasturnarea, iar apropierea unor unitati militare 
(comandate de militari devotati cauzei) nu putea fi facuta rapid si nici pe neobservate. Apoi noul guvern compus 
din ,,neofiti" (fara contigenta cu treburile guvernamentale, cu operatiile de Stat Major si lipsit de informatiile 
indispensabile privitoare la fortele germane si puterea lor de foc), risca sa fie anihilat in cateva ore. 


Se mai ridica intrebarea in ce proportie va urma armata romaneasca proclamatia Regelui si cati comandanti de 
unitati vor continua sa ramana devotati lui Antonescu. Desigur ca trebuia sa se tina seama de apropierea 
armatelor sovietice, pentru ca represiunea germana, care parea sigura, sa fie stanjenita. Dar din acest punct de 
vedere se manifesta ingrijorarea ca nu cumva armata sovietica apropiata, sa opreasca ofensiva, lasandu-i pe 


Nemti sa masacreze conspiratia si varfurile ei (cazul de la Varsovia). Totusi, alta solutie logica nu exista. In 
aceasta situatie s-a decis ca in cazul cand Antonescu persista in refuzul sau de a lua in mana sa incheierea 
imediata a armistitiului sau in cazul cand se inteteste pericolul ca actiunea pregatita sa fie adusa (prin 
„Cavalerismul" si imprudenta lui Antonescu) la cunostinta nemtilor, sa se puna in aplicare solutia a II-a. In acest 
scop, la 21 August 1944, s-a decis (cu asentimentul Palatului si B.N.D.), ca in noaptea de 26/27 August sa se 
declanseze lovitura. 


In de asemeneai timp s-au dat dispozitii unitatilor militare de la Giurgiu si Pitesti sa se apropie de Capitala, 
pentru ca in noaptea de 26/27 August sa fie la dispozitie. S-au stabilit si masuri strategice cu Gen. Iosif 
Teodorescu si Col. Damaceanu, in sarcina comandamentului militar al Capitalei. 


Acest plan (insuficient pregatit si nepus la punct), s-a dovedit a fi fara obiect, deoarece in urma atitudinii de 
ultima ora (23 August 1944, orele 14) a lui Antonescu, se impunea riguros arestarea imediata a acestuia (pentru 
a nu avea timp sa previna pe Nemti de eventuala intentie de a inceta razboiul si pentru ca acesta sa nu plece, asa 
cum intentiona (pe front). 


S-a inregistrat afirmatia ca Dl. luliu Maniu ar fi refuzat in mod constant, injghebarea unui front anti- 
fascist si anti-antonescian. Ce puteti sa ne spuneti despre aceasta 

DI. Iuliu Maniu a initiat si a constituit „Opozitia Unita,, din Romania, de la inceputul dictaturii militare. S-a 
bucurat, din primul moment, de concursul nelimitat al d-lui. Constantin I.C. Bratianu. Ulterior s-au raliat la 
actiune Social-Democratii, prin Dnii. Titel Petrescu, I. Fluieras si Jumanca. La solicitarile ulterioare, care i-au 
fost facute de catre diferite formatii politice mai mici, care doreau sa se integreze in lupta de opozitie, dl. Iuliu 
Maniu a raspuns negativ, socotind, prin filtrul Dsale. etic, ca anumiti politicieni, implicati in dezastrul tarii, prin 
colaborarea lor cu dictaturile de trista amintire, ca Dnii Tatarascu, Ralea, Radaceanu, nu au ce sa caute paralel in 
conspiratie. Domnnia sa le-a recomandat ca sa actioneze paralel, intr-un front al fostilor sprijinitori ai 
dictaturilor, pentru de asemenea obiectiv, atenuand, in acest fel vinovatia lor pentru dezastrul tarii, in 
convingerea ca orice activitate de contracarare a dictaturii si a colaborarii fortuite cu Germania, este utila cauzei. 
Se mai ridica si problema discretiei si a increderii in anumiti oameni, care nu prezentau suficiente garantii de 
consecventa. 


S-a mai pus in circulatie asertiunea ca Dl. Maniu ar fi refuzat sa colaboreze cu Partidul Comunist. 
Inexact! Dl. Iuliu Maniu a tratat cu diferiti reprezentanti ai Partidului Comunist. Dupa cum se stie, la 20 iunie 
1944, Partidul Comunist Roman a intrat in Blocul National Democrat, constituit din Partidul National-Taranesc, 
Partidul National-Liberal, Partidul Social-Democrat si Partidul Comunist. Acest Bloc a desfasurat activitate 
comuna, a realizat rasturnare si a girat guvernul de armistitiu, constituind in comun doua guverne succesive. 

S-a afirmat ca dl. Iuliu Maniu ar fi acceptat initial sa prezideze guvernul, care urma sa se instaureze 
dupa rasturnarea dictaturii, pentru ca in ultimul moment sa revina asupra acestei hotarari. De asemenea 
s-a mai afirmat ca Dl. Maniu ar fi torpilat o intelegere initiala, care prevedea ca guvernul succesiv 
rasturnarii sa fie un guvern politic, alcatuir din fruntasii opozitieii 

Amandoua afirmatiile sunt inexacte. DI. Iuliu Maniu nu a acceptat, nici un moment, sa prezideze guvernul de 
armistitiu, desi a fost insistent solicitat, in repetate randuri, pana in ultima clipa, atat de Suveran, cat si de Dl. 
General Sanatescu, de toti factorii de la Palat si de toate partidele politice participante la conspiratie, si 
indeosebi de Partidul Comunist. Domnia sa a expus M. Sale Regelui si conducatorilor partidelor cu care 
colabora, motivul temeinic care face imposibila aceasta sarcina, precum si parerea Dsale constanta ca armistitiul 
este un act militar, care trebuie prezidat de un guvern militar si constituit exclusiv din militari. Formula girarii 
guvernului de armistitiu de catre cele patru partide democratice constituite in Blocul National Democratic, îi 
apartine d-lui Maniu. 

Puteti sa enumerati pe factorii principali ai rasturnarii de la 23 August 1944d 

Este dificil si prezumtios sa citezi nume si sa stabilesti indirect cote de participare. As putea cel mult sa 
mentionez persoanele pe care le-am intalnit in diferite etape premergatoare. Consider ca aportul de capetenie, 
care este in afara de orice discutie, revine M. Sale Regelui. 


Dintre fruntasii national-taranisti care au jucat rol de capetenie, dand concurs nelimitat Dlui. Presedinte 
Maniu, este cazul sa inserez numele dlor. Ion Mihalache, Ghita Pop, Ion Hudita, Virgil Solomon, Aurel 
Leucutia, Ilie Lazar, Mihai Popovici, Cezar Simionescu, Lucian Stanculescu, N. Popescu-Zorica, dr. Nicolae 
Lupu, Aurel Dobrescu, Vasile Serdici, Victor Anca, Augustin Visa, Corneliu Radocea, Emil Ghilezan, Mihai 


Rautu, Liviu Vanatu, Ion Rachitan, leronim Stoichitia, G. Macarescu, Gh. Zane, N. Carandino, Ella Negruzzi, 
Serban Ghica; 

De la liberali, stiu ca au dat pretios concurs dlui Presedinte C.I.C. Bratianu, Dnii Bebe Bratianu, C. Zamfirescu, 
M. Romniceanu, I. Valsanescu; de la Socialistă, dl. Titel Petrescu a contat pe sprijinul efectiv al dlor. Adrian 
Dimitriu, I. Flueras, C. Jumanca, St. Voitec, Serban Voinea, I. Schineanu; 


De la comunisti au luat parte la actiune dnii. Lucretiu Patrascanu, Constantinescu Iasi, Emil Bodnaras, C. 
Pirvulescu, C. Agiu, I. Rupenian, E. Marcovici, B. Zileberg, Bigu; 


Dintre militari, au avut un rol decisiv generalii Sanatescu, Aldea, Iosif Teodorescu, Lazar, Dombrowski, 
Mihail, Potopeanu, Amiral Gheorghiu, Anton de la jandarmi, Emil Gheorghiu din aviatie, Boiteanu, Eftimie, 
apoi coloneii Niculescu, Selescu, Anton din Aviatie, Mocanu din Marina, Ionescu Emilian, Gherghel, Udriski 
de la Palat, colonel Damaceanu, cu un rol deosebit de important; 


Din grupul de la Ministerul de Externe: Grigore Niculescu-Buzesti, care asa cum am aratat a fost si 
coordonatorul activitatii si despecerul de legatura dintre DI. Maniu si M. Sa Regele, intre Palat si formatiunile 
politice si intre partidele politice, precum si intre opozitia unita si militarii din conspiratie. DI. Niculescu- 
Buzesti a fost secundat cu temeritate de fidelii sai colaboratori: Victor Radulescu-Pogoneanu, Camil 
Demetrescu, I. Oprisan, FI. Roiu, Lazarescu si de grupul de diplomati aflati in strainatate: Alexandru Cretzeanu, 
Fr. Nanu, D. Dianu, Brutus Coste, C. Davilla; Desigur ca o deosebita insemnatate a avut actiunea intreprinsa de 
Printul Barbu Stirbey si DI. Constantin Visoianu, la Cairo. 


De la Palat au participat la conspiratie, in afara de adjutantii M. Sale Regelui, prefectul Palatului Iorgu Ghica, 
directorul domeniilor Negel, Ion Mociony Starcea, Ioanitiu, Balanescu. Exista in Arhiva Ministerului de Externe 
un proiect intocmit in octombrie 1944, pentru instituirea „Ordinului 23 August 1944" in care figureza numele pe 
care le-am citat. In urma spargerii Blocului National Democratic, instituirea ordinului si decorarea 
participantilor a fost amanata. 


Cum s-au desfasurat evenimentele la Palat in dupa amiaza zilei de 23 August 1944 

Imediat dupa arestare, in jurul orei 17, DI. Grigore Niculescu-Buzesti si Dl. General Sanatescu, au trimis pe DI. 
Iorgu Ghica, prefectul Palatului, la dl. Maniu la adresa pe care Domnia Sa o comunicase Dlui. Buzesti, cu doua 
ore inainte, atunci cand DI. Buzesti a cerut dezlegare pentru aplicarea celei de a II-a solutii (realizarea 
schimbarii fara Antonescu si impotriva lui) DI. Ghica a raportat pe scurt arestarea Maresalului si a lui Mihai 
Antonescu precum si demersurile facute pentru imobilizarea sefilor executivi ai guvernului. 


Totodata a transmis consemnul general ca in asteptarea reactiunii germane, - pentru preintampinarea careia s-au 
luat masuri - toti fruntasii din B.N.D. sunt invitati sa se adaposteasca, in timpul noptii, de preferinta la adrese 
necunoscute, (pentru a evita descoperirea lor de catre Nemti) - si sa se prezinte in zorii zilei (de 24 August) la 
Palat, la primul Consiliu de Ministri. Dl. Ghica m-a intrebat unde ar putea sa-i gaseasca pe Dnii. Dinu Bratianu, 
Titel Petrescu si Lucretiu Patrscanu, pentru a le aduce la cunostinta situatia. I-am raspuns ca DI. Bratianu a 
parasit Capitala, lasand pe Dl. Bebe Bratianu ca reprezentant al sau, pana la reintoarcerea lui de a doua zi si ca 
Dnii. Titel Petrescu si Lucretiu Patrascanu vor putea fi gasiti la orele 20 in apartamentul Dlui. Sabin Manuila, 
din Bulevardul Schitu Magureanu nr. 19, etaj 4, unde conform intelegerii prestabilite, au intalnire cu DI. Maniu. 


In conformitate cu consemnul, DI. Iuliu Maniu (insotit de mine) s-a prezentat la Palat in zorii zilei, in jur de ora 
4. Acolo am aflat ca in jurul orei 2, cei arestati au fost predati de DI. General Sanatescu, unei echipe conduse de 
DI. Emil Bodnaras, ca sa-i ascunda, sub paza, iar D-sa, cum am aflat mai tarziu, i-a inchis la locuinta sa 
clandestina din str. Vatra Luminoasa, la Dna. Niculescu, de unde au fost apoi ridicati de Sovietici. 


Intrebare: Care este, dupa cunostinta Dvoastre, aportul adus de formatiile inarmate ale populatiei, de garzile 
patriotice si in general de civili, la lichidarea rezistentei germano-antonesciene din Capitala si din tara i 
Raspuns: Nu am cunostinta de nici un aport concret adus in zilele urmatoare rasturnarii de catre alte formatiuni 
in afara de unitatile armatei noastre, a caror comportare eroica este demna de o epopee. 


Ce insemnatate atribuiti actului de la 23 August 1944 c 

Insemnatate capitala. Este momentul istoric al unui inceput de era noua, actul de botez al unei epoci noi de 
democratie, care nadajduim ca va aduce libertatea d mult asteptata, prosperitatea si independenta neamului 
romanesc. 


Nota CNSAS: Prezentul interviu, care urma sa apara in ziarul ,,Dreptatea", la 23 August 1945, a fost retinut, in 
urma dispozitiei exprese date de catre Dl. Iuliu Maniu si nu a mai aparut in presa. DI. Iuliu Maniu si-a motivat 
masura luata pe considerent ca nu este momentul sa se analizeze, in presa, fazele si culisele loviturii de Stat, intr- 
o epoca in care tara, secatuita de pierderile de vieti omenesti si bunuri materiale, cauzate de razboiul crancen, 
purtat cu abnegatie si eroism, pentru infrangerea definitiva a hitlerismului - se afla in plin efort sustinut, pentru 
indeplinirea obligatiilor apasatoare, contractate prin armistitiu. Apoi, deteriorarea raporturilor dintre partidele 
politice, care au participat la rasturnarea dictaturii, a ascutit sensibilitatea opiniei publice si a incitat, de o 
maniera regretabila, adversitatilor politice, oferind un cadru neoportun controverselor si discutiilor pe care le-ar 
putea antrena o desbatere publica asupra evenimentului abordat. Dsa. si-a exprimat opinia ca dupa instaurarea 
pacii si normalizarea raporturilor politice, pe care le asteapta poporul roman, va fi locul si timpul pentru 
stabilirea concreta a meritelor si aportului adus de catre diferitii factori, la pregatirea si realizarea loviturii de 
stat si pentru analizarea obiectiva, neafectata de sectarism politic, a acestei pagini glorioase din istoria neamului 
romanesc. 

Cota: ACNSAS, Fond Documentar, dos. D2, vol. 9, f. 307-326 


Va mai recomandam: 


Corneliu Coposu, acum 80 de ani, despre prestatia slaba a Romaniei la Jocurile Olimpice: „Am facut pe 
clovnii olimpiadei"! 


Calvarul familiei Coposu in timpul regimului comunist: , Vindeam lucruri din casa ca sa avem bani de 
paine"! 


75 de ani la moartea lui Valentin Coposu, tatal Seniorului. Cum s-a refugiat familia Coposu din calea 
horthystilor 


